กลต.ชี้ช่อง ยืมหุ้นชอร์ตก่อนเข้าตลท.
&nbsp;
10 ส.ค. 2554

โพสต์ทูเดย์ — ก.ล.ต. ไขข้อข้องใจ หุ้นยังไม่เข้าตลาดหลักทรัพย์ยืมมาขายชอร์ตก่อนได้ ไม่ผิด SBL แข่งราคาดุเดือด
นายประเวช องอาจสิทธิกุล ผู้ช่วยเลขาธิการอาวุโส สำนัก งานคณะกรรมการกำกับหลัก ทรัพย์และตลาดหลักทรัพย์ (ก.ล.ต.) เปิดเผยว่า ได้ลงนามในหนังสือถึงผู้จัดการบริษัทหลัก ทรัพย์ (บล.) ทุกบริษัท เรื่องซักซ้อมความเข้าใจเกี่ยวกับการขายชอร์ตหลักทรัพย์ที่ได้รับจากการจัดสรรหลักทรัพย์ 
ทั้งนี้ เนื่องจาก บล. บางแห่งได้หารือว่ากรณีลูกค้าได้รับการจัดสรรหลักทรัพย์ แต่หลักทรัพย์นั้นอยู่ระหว่างดำเนินการและยังไม่ได้เข้าซื้อขายในตลาดหลักทรัพย์แห่งประเทศไทย (ตลท.) ซึ่งหากลูกค้าต้องการจะขายทันทีโดยการยืมหลักทรัพย์จากผู้ถือหุ้นเดิมมาส่งมอบ สามารถทำได้หรือไม่ ซึ่งทำได้ เพราะลูกค้ามีการยืมหลักทรัพย์แล้ว บล. ก็สามารถขายให้แก่ลูกค้าได้ 
น.ส.นฤมล อาจอำนวยวิภาส ผู้ช่วยกรรมการผู้จัดการ ฝ่ายธุรกิจตราสารอนุพันธ์ บล.เคจีไอ (ประเทศไทย) หรือ KGI กล่าวว่า ปัจจุบันลูกค้ามาเปิดบัญชีเพื่อยืมและให้ยืมหลักทรัพย์ (SBL) ประมาณ 400 บัญชี จากปีก่อนหน้าอยู่ที่ระดับ 200300 บัญชีเท่านั้น 
ขณะนี้จะเห็นว่ามี บล. หลายแห่งเข้ามาให้บริการ SBL และส่งผลให้มีการแข่งขันเรื่องราคารุนแรงมากขึ้น หากยืมหุ้นที่มีมูลค่า 5 แสนบาท จะมีค่าใช้จ่ายประมาณ 5 บาทต่อวันหรือต่อปี จะมีอัตราดอกเบี้ยอยู่ที่ 4.5%